Que me vengue era coa; se non, per Diu que non se haràn a vier er ase encara que venguessen guairi portaires age en mon; e non se pensen que per èster tanti es que se trapen aciu m'an de hèr enganha, pr'amor que sò jo un òme que me saberè hèr a vier a un aute òme e tachar-li dus pams de daga pera bodena, sense que s'en sàpie de qui, per a on, e se com l'arribèc; e mès, que non voi que me paguen era coa tassada en quantitat, senon que voi que me la balhen tau quau e la talhen der ase, coma è dit.